Andi Lila

Andi Lila (født 12. februar 1986 i Kavajë) er en albansk fotballspiller som spiller høyreback for den greske klubben PAS Giannina FC. Han har tidligere spilt for klubbene KS Besa Kavajë, Iraklis Thessaloniki FC og KF Tirana. Lila har spilt flere landskamper for  og på aldersbestemte landslag.

 Klubbkarriere 
Lila startet sin fotballkarriere med ungdomsfotball hos hjemklubben KS Besa Kavajë i 2000. Han fikk sin debut på førstelaget under 2002/2003-sesongen av Kategoria Superiore, hvor hans første kamp kom borte mot KS Teuta Durres den 14. desember 2002. Etter å ha spilt over 70 seriekamper frem til 2006 meldte han overgang til den greske klubben Iraklis Thessaloniki FC i januar 2007, hvor også landsmannen Indrit Fortuzi spilte i denne perioden.Footballdatabase.eu – Iraklis 2006/2007 (Besøkt 30. desember 2013) Hos Iraklis slet han med å etablere seg på laget, og han dro deretter tilbake til gamleklubben den påfølgende sommeren etter å ha spilt kun tre seriekamper. 

Etter at han kom tilbake til Besa Kavajë sommeren 2007 ble han utnevnt til lagkaptein, og i 2007/2008-sesongen spilte han 26 seriekamper. Han var også med på å spille i Superkupa Shqiptare, som klubben tapte 0–4 til fordel for KF Tirana. Hans siste kamp for klubben kom i midten av juli 2008, da Besa og Lila tok imot den sveitsiske klubben Grasshopper Club Zürich under andre runde av UEFA Intertoto Cup (0–3).UEFA.com – UEFA Intertoto Cup 2008, fixtures Besa 0-3 Grasshoppers (Besøkt 30. desember 2013) Den 21. juli 2008 meldte han overgang til den rivaliserende klubben KF Tirana, og under 2008/2009-sesongen spilte han 29 seriekamper og bidro med fire mål fra høyrebackplassen.

Den 24. juni 2011 meldte Lila overgang til den greske Superliga-klubben PAS Giannina FC på en overgangssum verdt €700 000.Panorama.com.al – Lila firmos te Janina për 200 mijë euro  (Publisert 25. juni 2011, besøkt 30. desember 2013)

 Landslagskarriere 
Lila fikk fire kamper for Albanias U19-landslag i perioden 2003 til 2005, og ni kamper for Albanias U21-landslag i perioden 2006 til 2007. Han fikk sin offisielle A-landslagsdebut for  i en EM-kvalifiseringskamp (gruppe G) borte mot  den 21. november 2007 (6–1).UEFA.com – UEFA Euro 2008, Rampant Romania sign off in style (Publisert 22. november 2007, besøkt 30. desember 2013)

Han ble tatt ut i s EM-tropp til EM i Frankrike 2016.Her er alle EM-troppene

 Meritter 
KF Tirana
 Kategoria Superiore (1): 2008/2009
 Kupa e Shqipërisë (1): 2010/2011
 Superkupa Shqiptare (1): 2009

 Referanser 

 Eksterne lenker 


Kategori:Albanske fotballspillere
Kategori:Spillere i Fotball-EM 2016
Kategori:Fotballspillere for KS Besa Kavajë
Kategori:Fotballspillere for Iraklis FC
Kategori:Fotballspillere for KF Tirana
Kategori:Fotballspillere for PAS Giannina
Kategori:Fotballspillere for Parma FC
Kategori:Fødsler i 1986